INTERVJU: Som redaksjonell utvikler kan Hannah Amanda grave seg ned i materialet til nyhetssakene - Digi.no
Som redaksjonell utvikler kan Hannah Amanda grave seg ned i materialet til nyhetssakene
Hannah Amanda Hansen er datajournalist i TV 2. (Foto: Privat)
Ukens utviklerprofil er Hannah Amanda Hansen (som er 917.742.853 sekunder gammel, sånn cirka), som er datajournalist for Nyhetene og Sporten i TV 2. Hun jobber i en ganske nyetablert gruppe som heter Lab2, som skal bistå med sin faglige kompetanse i nyhetssakene TV 2 satser på. Gruppen jobber med alt fra dataanalyse på gravesaker til front-end-løsninger for historiefortelling. Gruppen består av to datajournalister, en designer og en leder.
Oppgavene mine kan være alt fra å jobbe med front-end-løsninger som formidler krevende nyhetssaker, til å vaske og strukturere datasett slik at vi sammen med journalistene kan finne svar på spørsmål.
Da jeg fikk sjansen til å jobbe for TV 2 som datajournalist, så var det en nobrainer.
Jeg verdsetter god journalistikk og historiefortelling. Da jeg fikk sjansen til å jobbe for TV 2 som datajournalist, så var det en nobrainer. Det var altfor fristende å jobbe en plass der jeg kan bruke mine tekniske ferdigheter til å tilfredsstille min egen nysgjerrighet på verden. Det får man gjøre når man jobber med nyhetene og gravesaker – i hvert fall hos TV 2 som har så bred dekning både nasjonalt og internasjonalt.
Mest på kontoret. Det er viktig å være i nærheten av redaksjonen. Jeg jobber hjemme om jeg virkelig må konsentrere meg om noe krevende.
Siden jeg begynte i april, har jeg jobbet mest med ett graveprosjekt i TV 2. Det er et samarbeid mellom Sporten, Nyhetene og Lab2. Der har jeg jobbet med vasking og analyse av data.
I skrivende stund jobber jeg med en front-end-løsning for det vi kaller en «langles». Kort fortalt, så er det en lang artikkel med mye innhold, som benytter seg av et fortellende narrativ for å formidle nyhetssaken til leseren.
Med litt JavaScript og CSS så kan sånne artikler virkelig fenge leseren. Man kan forvandle kompliserte og viktige nyhetssaker til innhold som er lett å fordøye, uten at man må «dumme» ned saken.
Nei, rett etter universitetet så begynte jeg å jobbe hos Knowit Experience Bergen som webutvikler. Veldig fin arbeidsplass med masse hyggelige mennesker. Jobbet der i 2,5 år før jeg begynte i TV 2.
Jeg var 3 år gammel da jeg skrev min første Hello World i Delphi. Neida! Jeg var ingen wiz-kid. Tross en slekt med programmerere som oppfordret meg til å lære, så dyppet jeg ikke tærne i det bassenget før jeg var 20 år. Trassalderen varte lenge, og jeg var for opptatt med kunst og forskning – planen var å bli lingvist.
En nysgjerrighet for matematisk logikk, programmering og algoritmer ledet meg inn i en master i informatikk.
Ved Universitetet i Bergen tok jeg bachelor i kognitiv vitenskap – et tverrfaglig forskningsområde som bruker teknikker fra blant annet kunstig intelligens, psykologi og lingvistikk til å forstå sinnet. Det var her jeg ble eksponert for informatikkverdenen. En nysgjerrighet for matematisk logikk, programmering og algoritmer ledet meg inn i en master i informatikk.
Hovedsakelig weben.
Jeg foretrekker å jobbe i ikke-Windows.
I studietiden brukte jeg Ubuntu, men i min første jobb ble jeg bedt om å velge mellom OS X og Windows. Jeg er på ingen måte en fanatiker, men Windows er ikke min kopp med chai latte. Siden den gang har arbeidsmaskinen min alltid vært en Mac. De er brukervennlige, fine og har Unix i bånn.
I det siste har jeg skrevet mye i Python og JavaScript.
Python. Det er ikke et perfekt språk, men det er lett å lese, lære og skrive. Det finnes gode intuitive biblioteker for alt, og språket har et godt miljø av utviklere rundt seg.
Terminalen og git. Alle som har brukt disse vil forstå hvorfor.
Nye oppgaver, men mer spesifikt oppgaver som gir meg ny innsikt til hvordan verden henger sammen.
Vanskelig å vite om man til enhver tid er oppdatert. Min strategi, foreløpig, er å fokusere på hvordan jeg kan skrive kode og produsere leveranser av høyest kvalitet. Jeg tenker at prosjektets behov og kravet om kvalitet vil lede meg til å være faglig oppdatert der det trengs. Enten jeg får den informasjonen fra en kollega, kilder på internett, eller på konferanse.
Ellers, så hører jeg mye på podcast. Changelog Media produserer veldig mye bra.
Min profesjonelle karriere som programmerer har jo så vidt begynt. Disse teknologiene har alltid vært tilstede, så jeg kan ikke si de har endret måten jeg jobber på.
Utviklings-verdenen er enorm med mange bevegelige deler.
Nei. Utviklingsverdenen er enorm med mange bevegelige deler. Den er under konstant endring.
Det finnes nok folk som kan mene mye om dette, men jeg er ikke en av dem. Dog, jeg skulle likt å slå av en prat med noen som har oversikt over kommende trender :)
Uten tvil, statistikk og sikkerhet. Begge disse fagområdene tilbyr en økt forståelse for hvordan mye av vår verden fungerer.
Ja, det gjør jeg. Både innenfor journalistikk og IT, men viktigst for meg er vel Booster i Bergen. Min stilling i komiteen gjør meg nok biased, men jeg mener Booster er én av de beste IT-konferansene i Norge. Booster har mange gøye og lærerike workshops, og en kjempefin atmosfære. Folk kommer for å lære og bli kjent.
Takknemlighet. Det er noe alle som har brukere burde benytte seg av det som designprinsipp.
Jeg mener at man skal kunne være en Firefox-bruker over hele internettet.
Nei, ikke direkte, men alle front-end-løsninger jeg leverer skal støtte open source-nettlesere slik som Firefox og Chrome. Firefox er lite brukt av våre lesere, men jeg støtter av prinsipp. Jeg mener at man skal kunne være en Firefox-bruker over hele internettet. Det har ikke alltid vært slik, og vi må jobbe for å at det skal fortsette.
Fritid? Tja, det varierer. Jeg er veldig glad i jobben min, så det er litt vanskelig å skille jobb og fritidsprogrammering. Hvis jeg har et ledig øyeblikk, eller kommer på en strålende idé i dusjen, så jobber jeg gjerne med noe som kan forbedre det prosjektet jeg er på.
Ja, hobbyene går litt på rundgang, men jeg er veldig glad i buldring, aerial yoga, maling, tegning, kunst, og populærvitenskapelige bøker.
Måten min virkelighetsoppfatning endrer seg for hvert nytt konsept jeg lærer.
Det at det er nesten umulig å beskrive for ikke-utvikler hva ens arbeidshverdag består av. Man kan fort føle seg isolert, og det er litt frustrerende.
Det finnes mange frynsegoder hos TV 2, men viktigst av alt for meg er muligheten til å grave meg ned i materialet til nyhetssakene våre.